Vplyv kombinácie Tritace, Concorcor a Caltrate Plus na neklesajúci krvný tlak.
Dobrý večer,moja 88 ročná mama užíva ráno Tritace 1,25mg a večer tiež. Ale večer uzíva aj Caltrate plus a tlak neklesá,nemôže byť problém v tej kombinácii? Okrem toho užíva ráno aj večer po polovici Concorcor 2,5mg.
Ďakujem za odpoveď.
Dobrý deň,
ďakujeme za Vašu otázku.
Medzi liekmi Tritace a Caltrate Plus nebolo pozorované vzájomné ovplyvnenie účinku. Pretrvávajúci vysoký krvný tlak môže byť dôsledok nedostatočného účinku liekov. Preto je potrebné o danej skutočnosti informovať predpisujúceho lekára, ktorý rozhodne o ďalšom liečebnom postupe.
Prajem pekný zvyšok dňa.
S pozdravom
PharmDr. Veronika Kiabová